ರೆಸ್ಟೋರೆಂಟ್ ಶೈಲಿಯಲ್ಲಿ ಮಾಡಿ ಸವಿಯಿರಿ ‘ಪಾಲಕ್ ಪನೀರ್’

ಪನೀರ್‌ನಲ್ಲಿ ಸಾಕಷ್ಟು ಪೋಷಕಾಂಶವಿರುತ್ತೆ. ಇತ್ತೀಚೆಗೆ ಪನೀರ್‌ನಲ್ಲಿ ಮಾಡುವ ಎಲ್ಲ ತಿನಿಸುಗಳು ಸಖತ್ ಟ್ರೆಂಡಿಯಾಗುತ್ತಿದೆ. ಇಂದು ನಾವು ನಿಮಗೆ ಹೆಚ್ಚು ಪ್ರಚಲಿತದಲ್ಲಿರುವ ‘ಪಾಲಕ್ ಪನೀರ್’ ಮಾಡುವ ವಿಧಾನವನ್ನು ಹೇಳಿಕೊಡುತ್ತಿದ್ದೇವೆ. ಇದನ್ನು ಮಾಡುವುದು ತುಂಬಾ ಸುಲಭವಾಗಿರುತ್ತೆ.

ಬೇಕಾಗಿರುವ ಪದಾರ್ಥಗಳು:
* ಒಂದು ಕಟ್ಟು ಪಾಲಕ್ ಸೊಪ್ಪು
* ಕಟ್ ಮಾಡಿದ ಟೊಮೆಟೊ – 1
* ಬೆಳ್ಳುಳ್ಳಿ, ಲವಂಗವನ್ನು – 5
* ಶುಂಠಿ – 1 ಇಂಚು
* ಹಸಿರು ಮೆಣಸಿನಕಾಯಿ – 1
*ಎಣ್ಣೆ – 2 ಚಮಚ

* ಕಟ್ ಮಾಡಿದ ಈರುಳ್ಳಿ – 1
* ನೀರು – 1/2 ಕಪ್
* ಗರಂ ಮಸಾಲಾ – 3/4-1 ಟೀ ಚಮಚ
* ಅರಿಶಿನ ಪುಡಿ – 1/4 ಟೀ ಚಮಚ
* ಕೆಂಪು ಮೆಣಸಿನಪುಡಿ – 1/4 ಟೀ ಚಮಚ
* ರುಚಿಗೆ ತಕ್ಕಷ್ಟು ಉಪ್ಪು

* ಕೆನೆ – 1 ಕಪ್
* ಪನೀರ್ – 225 ಗ್ರಾಂ
* ಕಸೂರಿ ಮೇಥಿ ಪುಡಿ – 1/2 ಚಮಚ
* ನಿಂಬೆ ರಸ – 2 ಚಮಚ

ಮಾಡುವ ವಿಧಾನ:
* ಕುದಿಯುವ ನೀರಿಗೆ ಸ್ವಲ್ಪ ಉಪ್ಪು ಮತ್ತು ಪಾಲಕ್ ಎಲೆಗಳನ್ನು ಹಾಕಿ. ಪಾಲಕ್ ಎಲೆಗಳನ್ನು 2 ರಿಂದ 3 ನಿಮಿಷಗಳ ಕಾಲ ತಣ್ಣಗಾಗಲು ಬಿಡಿ
* ನಂತರ ಒಂದು ಬಾಣಲೆಗೆ ಟೊಮೆಟೊ, ಲವಂಗ ಬೆಳ್ಳುಳ್ಳಿ, ಶುಂಠಿ ಮತ್ತು ಹಸಿರು ಮೆಣಸಿನಕಾಯಿ ಮತ್ತು ಪಾಲಕ್ ಹಾಕಿ ಹುರಿಯಿರಿ. ಈ ಮಿಶ್ರಣವನ್ನು ರುಬ್ಬಿಕೊಳ್ಳಿ.
* ಮಧ್ಯಮ ಉರಿಯಲ್ಲಿ ಪ್ಯಾನ್ ಅನ್ನು ಬಿಸಿ ಮಾಡಿ ಅದಕ್ಕೆ ಎಣ್ಣೆ ಹಾಕಿ ಅದಕ್ಕೆ ಬೆಳ್ಳುಳ್ಳಿ, ಲವಂಗವನ್ನು ಸೇರಿಸಿ ಕಂದು ಬಣ್ಣ ಬರುವವರೆಗೂ ಹುರಿಯಿರಿ. ನಂತರ ಕತ್ತರಿಸಿದ ಈರುಳ್ಳಿ ಸೇರಿಸಿ.

* ಇದಕ್ಕೆ ಪಾಲಕ್ ಮಿಶ್ರಣವನ್ನು ಸೇರಿಸಿ, ಮಿಕ್ಸ್ ಮಾಡಿ, ಸುಮಾರು 1/2 ಕಪ್ ನೀರು ಸೇರಿಸಿ. ಪ್ಯಾನ್ ಮುಚ್ಚಿ ಮತ್ತು ಮಧ್ಯಮ ಉರಿಯಲ್ಲಿ 10 ನಿಮಿಷ ಬೇಯಿಸಿ.
* ಪಾಲಕ್ ಮಿಶ್ರಣ ಕುದಿಯುವವರೆಗೂ ಚೆನ್ನಾಗಿ ಬೇಯಿಸಿದ ನಂತರ, ಗರಂ ಮಸಾಲಾ, ಅರಿಶಿನ ಪುಡಿ, ಕೆಂಪು ಮೆಣಸಿನ ಪುಡಿ ಮತ್ತು ಉಪ್ಪು ಸೇರಿಸಿ 1 ನಿಮಿಷ ಬೇಯಿಸಿ. ಒಂದು ವೇಳೆ ನಿಮಗೆ ಇಷ್ಟವಿದ್ರೆ ಸಕ್ಕರೆ ಸೇರಿಸಿ.
* ಕೆನೆ, ಪನೀರ್ ಬೆರೆಸಿ ಮಿಶ್ರಣ ಮಾಡಿ 3 ರಿಂದ 4 ನಿಮಿಷಗಳ ಕಾಲ ಕುದಿಯಲು ಬಿಡಿ. ಅದಕ್ಕೆ ನಿಂಬೆ ರಸ ಮತ್ತು ಕಸೂರಿ ಮೇಥಿ ಸೇರಿಸಿ ಮಿಶ್ರಣ ಮಾಡಿ.

ಪಾಲಕ್ ಪನೀರ್ ಅನ್ನು ನಾನ್ ಅಥವಾ ರೋಟಿ ಅಥವಾ ಅನ್ನದೊಂದಿಗೆ ಬಿಸಿಯಾಗಿ ಬಡಿಸಿ.